《次日龙川宋元实明府随过小园留酌竟日亦以二诗见赠次韵赋谢 其二》
明代·张萱

小有烟霞自一丘，花光竹气醉中收。药携丹灶云生袖，酒傍青山风满楼。

荒郊丛棘惊栖凤，野水微波亦下鸥。若问鹿沙量月影，西园犹未种阎浮。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。